

VLADA REPUBLIKE HRVATSKE

Zagreb, 3. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo gospodarstva, poduzetništva i obrta |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na zastupničko pitanje Ranka Ostojića, u vezi s društvom Brodotrogir d.d. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

  *PRIJEDLOG*

**Klasa:**

**Urbroj:**

**Zagreb,**

 **PREDSJEDNIKU HRVATSKOGA SABORA**

Predmet: Zastupničko pitanje Ranka Ostojića, u vezi s društvom Brodotrogir d.d.

 - odgovor Vlade

 Zastupnik u Hrvatskome saboru, Ranko Ostojić, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), zastupničko pitanje u vezi s društvom Brodotrogir d.d.

 Na navedeno zastupničko pitanje Vlada Republike Hrvatske, daje sljedeći odgovor:

U članku 10. Ugovora o prodaji i prijenosu dionica društva Brodotrogir d.d. (u daljnjem tekstu: Društvo) definirane su obveze kupca i Društva koje je bilo potrebno ispuniti kako bi se dokazalo da je poslovanje Društva održivo: ukupan broj radnika u Društvu i ovisnim društvima tijekom razdoblja restrukturiranja, minimalni broj efektivnih sati rada vlastitih radnika, održanje kapitala i rezervi Društva tijekom razdoblja restrukturiranja, te pozitivno poslovanje na kraju 2016. i 2017. godine.

Prema posljednjim zaprimljenim izvješćima Hrvatske brodogradnje Jadranbrod d.d. o nadzoru realizacije programa restrukturiranja i Ugovora o prodaji i prijenosu dionica Društva, navedene obveze su do kraja 2017. godine izvršene.

Također, napominjemo kako je 3. travnja 2019. godine nad Društvom otvoren predstečajni postupak pred Trgovačkim sudom u Splitu.

 Eventualno potrebna dodatna obrazloženja u vezi s pitanjem zastupnika, dat će Darko Horvat, ministar gospodarstva, poduzetništva i obrta.

 PREDSJEDNIK

 mr. sc. Andrej Plenković